Document ID: 31989R3528

31989R3528
L 347/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3528/89 НА СЪВЕТА
от 23 ноември 1989 година
за изменение на Регламент (ЕИО) № 2658/87 относно тарифната и статистическа номенклатура и Общата митническа тарифа
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 28, 43 и 113 от него,
като взе предвид предложението на Комисията,
като взе предвид становището на Европейския парламент (1),
като има предвид, че съгласно скорошното решение на Съда на Европейските общности относно обхвата на членове 28 и 113 от Договора изглежда, че Регламент (ЕИО) № 2658/87 (2) е бил приет на грешно правно основание, тъй като Съветът е добавил към правното основание, предложено от Комисията, а именно членове 28, 43 и 113 от Договора, член 235 от Договора, който предвижда различна процедура за вземане на решение; като има предвид, че вследствие на това Комисията предяви иск пред Съда на Европейските общности за отмяна на упоменатия регламент;
като има предвид, че за да се даде възможност на Комисията да оттегли иска си и да не се допусне въпросният акт да бъде отменен, позоваването на член 235 от Договора като правно основание за Регламент (ЕИО) № 2658/87 следва да бъде заличено,
ПРИЕ НАСТОЯЩИЯ РЕГЛАМЕНТ:
Член 1
Първото позоваване от Регламент (ЕИО) № 2658/87 се заменя със следното:
„Като взе предвид Договора за създаване на Европейската икономическа общност, и по-специално членове 28, 43 и 113 от него,“
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 10 септември 1987 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 ноември 1989 година.

Labels: 3